Temeljem članka 31. Statuta Županijskog saveza športova Vukovarsko-srijemske županije Skupština je na svojoj sjednici održanoj 10.listopada 2017. godine, pod 5. točkom dnevnog reda, donijela slijedeći

P R A V I L N I K

o kriterijima za sufinanciranje programa/projekata u sportu iz Proračuna Vukovarsko-srijemske županije za 2018. godinu:

Članak 1.

Ovim Pravilnikom propisuju se uvjeti koje udruge/klubovi (u daljnjem tekstu: udruge) moraju zadovoljiti kako bi ostvarili mogućnost sufinanciranja iz sredstava Proračuna Vukovarsko-srijemske županije putem ŽSŠVSŽ .

Članak 2.

Županijski savez športova Vukovarsko-srijemske županije donosi kriterije za sufinanciranje programa/projekata (u daljnjem tekstu: projekti) na temelju:

1. Zakona o udrugama (usklađenost Statuta i djelovanja udruga sa Zakonom)

2. Zakona o sportu (člankom 48. koji definira djelovanje sportske zajednice i člankom 76. koji definira financiranje javnih potreba iz proračuna jedinica područne uprave)

3. Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge

4. Zakonom o financijskom poslovanju i računovodstvu neprofitnih organizacija i dr.

5. Usvojenim Programom javnih potreba u sportu na području Vukovarsko-srijemske županije za 2018. godinu,

6. Dosadašnjim Programima javnih potreba u sportu i načinu raspodjele financijskih sredstava kao kontinuitetu.

Iz Proračuna Vukovarsko-srijemske županije, sukladno usvojenom Programu javnih potreba u sportu na području Vukovarsko-srijemske županije za 2018. godinu. godini, članice ŽSŠVSŽ mogu participirati u sredstvima za sufinanciranje svojih programa i projekata i programa i projekata svojih članica.

Temeljni sufinancijeri su općine/gradovi i udruge koji putem projekata ostvaruju partnerski odnos sa Vukovarsko-srijemskom županijom.

Članak 3.

ŽSŠVSŽ prati politiku sportske djelatnosti na državnoj i lokalnoj razini; predlaže i skrbi o izvršenju programa javnih potreba čime neposredno utječe na razvoj i provedbu sporta.

Članak 4.

Program javnih potreba u sportu svake godine definira programe za djelovanje i funkcioniranje sportskog sustava Županije, za njegov razvoj, održivost i očuvanje, s posebnim naglaskom na:

- ravnomjerni razvoj sporta na području čitave Županije,

- pokrivenost cijele Županije i sportskih grana,

- raznolikost programskog područja,

- razvijenost pojedinog sporta,

- masovnost,

- rezultate,

- vrhunska sportska dostignuća na domaćem i međunarodnom planu,

- sportska rekreacija,

- sport i rekreacija osoba s invaliditetom,

- sport djece i mladeži i dr.

Članak 5.

ŽSŠVSŽ temeljem raspisa prema članicama i njihove dostave planskih dokumenata, objedinjuje zahtjeve, programe i projekte Zajednica gradova, granskih saveza i udruga koji su od interesa za Županiju, a sadrže realnu procjenu uspješnosti i učinka pojedinog programa ili projekta. Na osnovu objedinjenih zahtjeva, programa i projekata svojih članica, ŽSŠVSŽ izrađuje Program javnih potreba u sportu na području Vukovarsko-srijemske županije.

Nakon usvojenog Programa javnih potreba u sportu od strane Skupštine Vukovarsko-srijemske županije te raspisanog Javnog poziva za svoje članice, a na temelju dostavljenih zahtjeva za sufinanciranje (obrasca), Izvršni odbor ŽSŠVSŽ donijet će Odluku o usvajanju Plana raspodjele financijskih sredstava .

Sredstva iz Proračuna Vukovarsko-srijemske županije, temeljem Odluke Izvršnog odbora, ŽSŠVSŽ doznačit će nositelju/korisniku (u daljnjem tekstu: nositelj) projekta.

Cjelokupan proces koji definira mogućnost participiranja u županijskom Proračunu definiran je sljedećom procedurom:

1. Predlagatelj kandidira projekt svoje članice uz ispunjene Obrasce iz projektne dokumentacije ŽSŠVSŽ

2. Komisija za provjeru, obradu i valjanost pristiglih zahtjeva i izvješća pregledava ispravnost predanog Zahtjeva za sufinanciranje projekta u sportu iz Proračuna Vukovarsko-srijemske županije za godinu određenu Natječajem.

3. Imenovana komisija ŽSŠVSŽ , koju imenuje IO ŽSŠVSŽ,predlaže Izvršnom odboru zajednice ŽSŠVSŽ raspodjelu financijskih sredstava.

4. Izvršni odbor ŽSŠVSŽ donosi odluku o raspodjeli financijskih sredstava.

5. ŽSŠVSŽ dostavlja odluku Upravnom odjelu za prosvjetu, kulturu, šport i tehničku kulturu Vukovarsko-srijemske županije.

6. Vukovarsko-srijemska županija doznačuje predložena financijska sredstva ŽSŠVSŽ.

7. Nositelji odobrenih projekata potpisuju Ugovor o sufinanciranju projekata u sportu iz Proračuna Vukovarsko-srijemske županije za odobreni projekt.

8. ŽSŠVSŽ doznačuje sredstva nositelju projekta za odobreni projekt.

9. Nositelj realizira projekt.

10. Nositelj podnosi programsko i financijsko izvješće namjenskih sredstava za odobreni i sufinancirani projekt u sportu iz Proračuna županije sa kompletnom financijskom dokumentacijom o realiziranom projektu.

11. Komisija za provjeru, obradu i valjanost pristiglih zahtjeva i izvješća pregledava ispravnost predanog Izvješća.

12. Ukoliko nositelj ne realizira ili nenamjenski utroši odobrena financijska sredstva, ŽSŠVSŽ će putem predlagatelja zatražiti povrat doznačenih financijskih sredstava, a ukoliko nositelj projekta ne izvrši povrat sredstava ili ih ne opravda valjanom financijskom dokumentacijom, ŽSŠVSŽ će .

13. ŽSŠVSŽ objedinjeno podnosi godišnje izvješće Vukovarsko-srijemskoj županiji o realiziranim financijskim sredstvima izdvojenim iz Proračuna Vukovarsko-srijemske županije za navedenu godinu.

Zahtjevi za sufinanciranje projekata u sportu iz Proračuna Vukovarsko-srijemske , kao i Zahtjevi za sufinanciranje materijalnog troška Granskih saveza s obrascem za podnošenje izvješća o realizaciji projekta, koji sadrži sve osnovne podatke potrebne za realizaciju sufinanciranja pojedinog projekta sastavni je dio ovog Pravilnika.

Članak 6.

Prijedloge za sufinanciranje projekta razmatrat će Izvršni odbor ŽSŠVSŽ ako udovoljavaju sljedećim općim uvjetima:

* udruga je registrirana na području Vukovarsko-srijemske županije,
* djelovanje udruge treba biti u skladu s općim vrijednostima utvrđenima zakonima koji se tiču sportske djelatnosti te pravilima i aktima asocijacija u koje su udružene,
* projekt koji udruga prijavljuje mora biti osmišljen tako da zadovoljava opće potrebe udruge, tog sporta i služi općem napretku i razvoju Županije,

- projekt mora biti usmjeren stvarnim potrebama i ljudima u zajednici u kojoj se provodi,

- udruga mora izraditi i priložiti procjenu mogućih drugih izvora financiranja (prvenstveno izdvajanja općina/gradova),

- udruga je ispunila sve uvjete propisane zakonskom regulativom.

- prednost u sufinanciranju imaju granski Savezi ,izuzev u slučajevima kada to nije moguće zbog broja klubova

Izvršni odbor ŽSŠVSŽ u suradnji s predlagateljima projekta, vodit će računa o broju kandidiranih projekata svojih članica.

Predlagatelj projekta može kandidirati projekt nositelja projekta jednom godišnje po jednom programskom području, osim u program jednokratne pomoći te u izuzetnim situacijama za ostale programe, a po posebnoj odluci Izvršnog odbora ŽSŠVSŽ.

Članak 7.

Predlagatelj programa je ŽSŠVSŽ , dok su nositelji projekta njihove članice (udruge,savezi/klubovi) s područja Vukovarsko-srijemske županije.

Predlagatelj mora biti punopravna članica ŽSŠVSŽ.

Predlagatelj kandidira projekte isključivo svojih punopravnih članica uz obrazloženje, preporuku, opravdanost projekta te procjenu realne izvedivosti projekta. Potpisom ovlaštene osobe, predlagatelj jamči istinitost unesenih podataka.

Predlagatelj je odgovoran za predloženi projekt, za njegovu realizaciju te podnošenja izvješća s financijskom dokumentacijom.

Predlagatelj će projekte svojih članica prijaviti na propisanom obrascu

ŽSŠVSŽ sklopit će „Ugovor o sufinanciranju projekata u sportu iz Proračuna Vukovarsko-srijemske županije u 2018. g.“ s predlagateljem projekata i njegovom članicom na temelju kojeg će doznačiti sredstva nositelju projekta te definirati obveze predlagatelja i nositelja projekta, kao i obveze ŽSŠVSŽ.

Ugovor je sastavni dio ovog Pravilnika.

Članak 8.

Zahtjev za sufinanciranje projekata u sportu iz Proračuna Vukovarsko-srijemske županije sadrži sve relevantne upite koje nositelj projekta mora ispuniti kako bi mogao participirati u proračunskim sredstvima s posebnim naglaskom na:

1. BLOKADA RAČUNA – sredstva za sufinanciranje projekata ne mogu se isplatiti na račun udruge koji je u blokadi,

2. GODINA OSNIVANJA – prema Odluci Izvršnog odbora ŽSŠVSŽ , novoosnovane udruge ne mogu konkurirati za sufinanciranje svojih projekata iz županijskog proračuna i Programa javnih potreba u sportu na području Vukovarsko-srijemske prvih 5 godina djelovanja te udruge, osim u iznimno rijetkim i izuzetnim situacijama prema posebnoj odluci Izvršnog odbora.

Obrazac mora biti ovjeren i potpisan od strane ovlaštene osobe predlagatelja za zastupanje udruge (nositelja projekta), granskog Saveza (čime projekt ostvaruje pravo razmatranja Izvršnog odbora.

Nositelji projekata koji nisu opravdali sredstva iz prethodnih godina, nisu u mogućnosti putem predlagatelja projekta kandidirati novi projekt u idućoj godini.

Izvješće o programskoj i financijskoj realizaciji projekta mora biti potkrijepljeno financijskom dokumentacijom (preslikama računa ili bankovnih izvadaka utrošenih u toj godini za projekte u istoj godini) u visini odobrenih sredstava za sufinanciranje za odobrenu namjenu. Ista financijska dokumentacija ne može biti opravdana kod drugih sufinancijera.

Nositelj projekta potpisuje Izjavu o nepostojanju dvostrukog financiranja, a Izjava je sastavni dio ovog Pravilnika.

Članak 9.

Prihvatljivi troškovi sufinanciranja projekta:

* pripreme,

- prijevoz, smještaj, prehrana

- natjecanja, prehrana,bankarski troškovi

- organizacija natjecanja, smještaj natjecatelja, medicinske usluge (hitna pomoć, fizioterapeut, liječnik ...), pehari, diplome, medalje, razglas, redarska i zaštitarska služba, voditelj programa natjecanja (spiker), izrada plakata, letaka i karata,

* oprema i roba (trenažna sredstva i pomagala),
* organizacija stručnih skupova, EU projekti ( sufinanciranje) i projekata HOO
* školovanje i usavršavanje,
* troškovi prostora (trošak korištenja sportskog objekta, dvorane, bazena i sl.),
* troškovi medicinskog osoblja
* redovno djelovanje, plaće
* naknade sucima, naknade delegatima
* djelovanje granskih sportskih saveza

Neprihvatljivi troškovi sufinanciranja projekta:

* honorar,
* uređenje i izgradnja objekta,
* domjenci,
* djelovanje gradskih granskih saveza,
* stipendije i naknade za sportaše

Članak 10.

Program javnih potreba u sportu Vukovarsko-srijemske dijeli se na dva (2) temeljna programa sa potprogramima koji se definiraju slijedom problematike županijskog sporta sa svrhom djelovanja sportske djelatnosti našeg područja:

1. PROGRAM DJELOVANJA ŽSŠVSŽ:

I. Plaće zaposlenih i prava iz radnih odnosa u ŽSŠVSŽ– definirane Pravilnikom o unutarnjem ustrojstvu.

II. Materijalni trošak ŽSŠVSŽ

III. Programske aktivnosti ŽSŠVSŽ

2. PROGRAM SUFINANCIRANJA POTICANJA I PROMICANJA SPORTA

2.1. RAVNOMJERNI RAZVOJ SPORTA – kriterijski svrstavamo granske sportske zajednice prema broju sportova na njihovom području djelovanja:

1. rang (više od 40 klubova)

2. rang (15-40 klubova)

3. rang (manje od 15 klubova)

4.rang ( manje od 5 klubova)

2.2. PROGRAMSKE AKTIVNOSTI GRANSKIH SAVEZA – Granski savezi koji su osnovani i djeluju na području Vukovarsko-srijemske županije, svojim predloženim projektom obuhvaćaju zajednički interes klubova za razvoj tog sporta.

Programske aktivnosti Granskih saveza obuhvaćaju:

I. Programske aktivnosti – za programe koji predlažu granski savezi, a služe za razvoj tog sporta, prihvatljivi troškovi su:

- organizacija i provedba natjecanja županijske razine,

- organizacija seminara, stručnih skupova, seminara ...,

- školovanje i usavršavanje stručnog kadra od interesa za taj sport,

- selekcije na županijskoj razini,

- kampovi,

- oprema i rekviziti,

- oprema i rekviziti u zajedničkom sufinanciranju s Nacionalnim savezima

- i sl.

III. Materijalni trošak granskih saveza – sredstva za materijalni trošak granski savezi mogu koristiti za knjigovodstvene usluge, poštarinu, troškove fiksnih i mobilnih telefona, internet usluge, troškove uredskog materijala, režijske troškove (troškovi potrošnje električne energije, vode, komunalija, grijanja), bankarske troškove i troškove službenih putovanja.

Granski savezi rangiraju se:

a. Savezi koji imaju profesionalno zaposlenu osobu za obavljanje poslova županijskog granskog saveza, financiranu iz županijskog proračuna te imaju najveći broj stupnjeva natjecanja

b. Savezi koji imaju profesionalno zaposlene osobe za obavljanje poslova gradskih granskih saveza, financirane iz gradskih proračuna te djeluju duže od 3 godine

c. Savezi bez profesionalno zaposlenih osoba.

3. NOSITELJI KVALITETE ŽUPANIJSKOG SPORTA – kriteriji za sufinanciranje nositelja kvalitete su:

1. I. stupanj natjecanja ili vrh hrvatskog sporta

3.1. SUFINANCIRANJA SUORGANIZACIJE SPORTSKIH PRIREDBI –sufinanciranjem se podiže kvaliteta sportskih manifestacija koje se održavaju na području Vukovarsko-srijemske županije.

- Svjetska prvenstva, Europska prvenstva, Svjetski kupovi, Europski kupovi, nastupi hrvatske reprezentacije, kvalifikacijske utakmice reprezentacije (službene, prijateljske).

- Program sufinanciranja tradicionalnih sportskih manifestacija od interesa za Županiju.

- Program sufinanciranja organizacije sportskih natjecanja – turniri, regate, mitinzi i sl. Natjecanja se razlikuju po razini: općine/gradovi, Županija, regija, Prvenstva Hrvatske, međunarodna natjecanja.

3.2. ZAJEDNIČKI PROGRAMI – participiraju projekti definirani sljedećim potprogramima:

3.3.1. Program sufinanciranje kandidata za Olimpijske igre – mogu participirati sportaši koji su sudjelovali na zadnjim OI ili sportaši koji su evidentni ili potencijalni kandidati Hrvatskog olimpijskog odbora za sljedeće OI

3.3.2. Program sufinanciranja školovanja, usavršavanja i osposobljavanja kadrova u sportu

3.3.3. Program sufinanciranja sportsko-rekreacijskih aktivnosti osoba s invaliditetom

3.3.4. Program sufinanciranja nabavke opreme i rekvizita

3.3.5. Program sufinanciranja zajedničkih programa HOO-a i lokalnih zajednica

3.3.6. Program sufinanciranja nagrada i priznanja

3.3.7. Program sufinanciranja rekreacijskih aktivnosti na županijskoj razini

3.3.8. Program sufinanciranja sporta djece predškolske dobi

3.3.9. Program sufinanciranja sportskih aktivnosti studenata

3.3.10. Program sufinanciranja poduke neplivača

3.3.11. Program sufinanciranja izdavačke djelatnosti

3.3.12. Program sufinanciranja zdravstvene zaštite

3.3.13. Program sufinanciranja EU projekata i pisanja EU projekata koji su u vezi sa sportom

3.4. PROGRAM SUFINANCIRANJA RAZVOJNIH PROGRAMA – udruge participiraju sredstva za sufinanciranje po definiranim programima

3.5. PROGRAM JEDNOKRATNE POMOĆI – program se realizira za nepredviđene projekte u maksimalnom iznosu do 5.000,00 kuna po projektu.

Članak 11.

Svi korisnici proračunskih sredstava, prema odobrenom projektu, obvezni su namjenski utrošiti financijska sredstva i za to podnijeti izvješće uz dostavu preslika računa ili bankovnog izvatka (utrošenih u godini izvješća) i to u visini odobrenih sredstava, najkasnije 30 dana od realizacije projekta ili od dobivenih financijskih sredstava za koji su sredstva odobrena. Račun mora glasiti na nositelja projekta.

Ukoliko korisnici iz stavka 1. ovog članka ne podnesu izvješće u predviđenom roku, dužni su odobrena sredstva vratiti te se njihovi novi zahtjevi za sufinanciranje neće razmatrati u iduće tri ( 3) godine.

Nositelj projekta su obavezni dobivena sredstva za projekte u godini kandidiranja utrošiti u toj istoj godini .

Članak 12.

ŽSŠVSŽ podnosi objedinjeno Izvješće o izvršenju Programa javnih potreba, koje sadrži i obuhvaća sva programska i financijska izvješća odobrenih sufinanciranih projekata svojih članica.

Članak 13.

Ovaj Pravilnik stupa na snagu danom donošenja.

Vinkovci, 1.1.2017.

Predsjednik:

Luka Kalinić